Period: Old Babylonian
Genre: Royal Inscription
Transliteration:
<SURFACE>
{d}da-gan
en gal kur-kur-ra
dingir sag-du-ga-ni-ir
{d}ur-du₆-ku₃-ga
sipa nig₂-nam tum₃
nibru{ki}
engar mah
an {d}en-lil₂-la₂
u₂-a e₂-kur-ra
he₂-ŋal₂ du₈-du₈
e₂-šu-me-ša₄
e₂-gal-mah-a
sa₂-dug₄ eš₃-ta ba-ba-a
dingir-re-e-ne-er
in-ne-eb₂-gur-ra
lugal kala-ga
lugal i₃-si-in{ki}na
lugal ki-en-gi ki-uri
dam igi zid bar-ra
{d}inanna-ke₄
e₂-tuš-ki-gar-ra
i₃-si-in{ki}na
ki-tuš ku₃ ki aŋ₂-ŋa₂-ni
mu-na-du₃

Cuneiform:
<SURFACE>
𒀭𒁕𒃶
𒂗𒃲𒆳𒆳𒊏
𒀭𒊕𒁺𒂵𒉌𒅕
𒀭𒌨𒇯𒆬𒂵
𒉺𒇻𒃻𒉆𒉐
𒂗𒆤𒆠
𒀳𒈤
𒀭𒀭𒂗𒆤𒇲
𒌑𒀀𒂍𒆳𒊏
𒃶𒅅𒂃𒂃
𒂍𒋗𒈨𒁺
𒂍𒃲𒈤𒀀
𒁲𒅗𒀊𒋫𒁀𒁀𒀀
𒀭𒊑𒂊𒉈𒅕
𒅔𒉈𒌈𒄥𒊏
𒈗𒅤𒂵
𒈗𒉌𒋛𒅔𒆠𒈾
𒈗𒆠𒂗𒄀𒆠𒌵
𒁮𒅆𒍣𒁇𒊏
𒀭𒈹𒆤
𒂍𒆪𒆠𒃻𒊏
𒉌𒋛𒅔𒆠𒈾
𒆠𒆪𒆬𒆠𒉘𒂷𒉌
𒈬𒈾𒆕